ગુજરાત રાજ્યના આદિવાસી વિકાસ વિભાગ દ્વારા પ્રસ્તુત એક સ્વાયંત્ત સંસ્થા-ડેવલપમેન્ટ સપોર્ટ એજન્સી ઓફ ગુજરાત (ડિ-સેગ) દ્વારા ગુજરાતના ૧૪ આદિજાતિ વિસ્તારતના જીલ્લાઓમાં રોજગારલક્ષી કૌશલ્ય તાલીમ કાર્યક્રમનો અમલ કરાઈ રહ્યો છે. મુખ્યમંત્રીશ્રીનો દસ મુદ્દાનો કાર્યક્રમ-વનબંધુ કલ્યાણ યોજના જેનો ઉદ્દેશ ગુજરાતના આદિવાસી તાલુકાઓમાં આવેલા અનુસૂચિત જનજાતિઓના યુવકોની આવક બમણી કરવાનો ઉદ્દેશ ધરાવે છે. જમીન વિહોણા, ગરીબ આદીજાતિના યુવકો માટે સાતત્યપૂર્ણ આજીવિકાની પ્રાપ્તિનો કાર્યક્રમ પણ વનબંધુ કલ્યાણ યોજનાનો જ એક ભાગ છે. ડેવલપમેન્ટ સપોર્ટ એજન્સી ઓફ ગુજરાત (ડિ-સેગ)એ જુદા જુદા ખાનગી, ભાગીદારો, તેમજ સરકારી સંસ્થાઓ સાથે રહીને આવા પરિણામલક્ષી તાલીમ કાર્યક્રમનો અમલ કરવાનું નક્કી કરેલ છે. આ યોજનાનો મુખ્ય હેતુ સંકલિત આદિજાતિ વિકાસ પ્રોજેકટના તાલુકાઓમા અનુસુચિત જનજાતિ પરીવારોની આવક બમણી કરવાનો છે.